CELEX: 32015D1143
Language: lt
Date: 1436745600000
Title: 2015 m. liepos 13 d. Komisijos įgyvendinimo sprendimas (ES) 2015/1143 dėl standarto EN 60335-2-15:2002 „Ypatingieji reikalavimai, keliami skysčių šildymo įrenginiams“ nuorodinių žymenų riboto skelbimo Europos Sąjungos oficialiajame leidinyje ir nacionaline tvarka, remiantis Europos Parlamento ir Tarybos direktyva 2006/95/EB (Tekstas svarbus EEE)

14.7.2015   
            
            
               LT
            
            
               Europos Sąjungos oficialusis leidinys
            
            
               L 185/23
            
         KOMISIJOS ĮGYVENDINIMO SPRENDIMAS (ES) 2015/1143
   2015 m. liepos 13 d.
   dėl standarto EN 60335-2-15:2002 „Ypatingieji reikalavimai, keliami skysčių šildymo įrenginiams“ nuorodinių žymenų riboto skelbimo Europos Sąjungos oficialiajame leidinyje ir nacionaline tvarka, remiantis Europos Parlamento ir Tarybos direktyva 2006/95/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 12 d. Europos Parlamento ir Tarybos direktyvą 2006/95/EB dėl valstybių narių įstatymų, susijusių su elektrotechniniais gaminiais, skirtais naudoti tam tikrose įtampos ribose, suderinimo (1), ypač į jos 5 straipsnio antrą ir trečią pastraipą,
   atsižvelgdama į Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (2), ypač į jo 11 straipsnio 1 dalies b punktą,
   atsižvelgdama į Žemos įtampos direktyvos darbo grupės nuomonę,
   kadangi:
   
               (1)
            
            
               kai nacionalinis standartas, kuriuo į nacionalinę teisę perkeliamas darnusis standartas, kurio nuorodiniai žymenys buvo paskelbti Europos Sąjungos oficialiajame leidinyje ir nacionaline tvarka, apima vieną ar daugiau Direktyvos 2006/95/EB I priede nustatytų saugos reikalavimų, laikomasi prielaidos, kad pagal šį standartą sukonstruotas elektrinis gaminys, skirtas naudoti tam tikrose įtampos ribose, atitinka šiuos saugos reikalavimus;
            
         
               (2)
            
            
               2014 m. rugsėjo mėn. Kipras pateikė oficialų prieštaravimą dėl standarto EN 60335-2-15:2002 su paskutiniais pakeitimais, padarytais standartu A11:2012 „Buitiniai ir panašios paskirties elektriniai prietaisai. Sauga. 2-15 dalis. Ypatingieji reikalavimai, keliami skysčių šildymo įrenginiams“;
            
         
               (3)
            
            
               Kipro oficialiame prieštaravime teigiama, kad standarte EN 60335-2-15:2002 su paskutiniais pakeitimais, padarytais standartu A11:2012, nėra specialių nuostatų dėl kavos ruošimo ar bendrosios paskirties įrenginių, skirtų (arba ta paskirtis žinoma iš patirties) tam tikros rūšies kavai ruošti arba tam tikriems skysčiams šildyti (pvz., pienui). Šį elektros įrenginį sudaro indas su uždaru kaitinimo elementu dugne ir rankena. Energija kaitinimo elementui tiekiama padėjus indą ant elektrinio pagrindo per apvalų kištukinį lizdą ir lizdo jungtį, panašią į įprastinių virdulių. Malta kava prieš užvirdama inde pakyla ir dėl įrenginyje sukauptos šilumos energijos karšta kava išsilieja per kraštus, net jeigu veiksmas vėliau nutraukiamas ar įrenginys nuimamas nuo pagrindo. Šildomas pienas taip pat išsilieja per kraštus. Todėl, kai verdantis skystis patenka ant naudotojų ar šalia jų esančių vaikų odos, galima sunkių nudegimų rizika, o toks standartas nesuteikia atitikties Direktyvai 2006/95/EB prielaidos;
            
         
               (4)
            
            
               išnagrinėjusi standartą EN 60335-2-15:2002 su paskutiniais pakeitimais, padarytais standartu A11:2012, Komisija kartu su Žemos įtampos direktyvos darbo grupe padarė išvadą, kad standartas neatitinka esminių saugos reikalavimų, nustatytų Direktyvos 2006/95/EB I priedo 1 punkto d papunktyje ir 2 punkto b papunktyje;
            
         
               (5)
            
            
               atsižvelgiant į saugos aspektus, kuriuos būtina patobulinti, ir laukiant, kol standartas bus tinkamai persvarstytas, standarto EN 60335-2-15:2002 su paskutiniais pakeitimais, padarytais standartu A11:2012, nuorodiniai žymenys Europos Sąjungos oficialiajame leidinyje ir nacionaline tvarka turėtų būti skelbiami kartu su atitinkamu įspėjimu;
            
         
               (6)
            
            
               šiame sprendime nustatytos priemonės atitinka pagal Reglamento (ES) Nr. 1025/2012 22 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Standarto EN 60335-2-15:2002 su paskutiniais pakeitimais, padarytais standartu A11:2012 „Buitiniai ir panašios paskirties elektriniai prietaisai. Sauga. 2-15 dalis. Ypatingieji reikalavimai, keliami skysčių šildymo įrenginiams“ nuorodiniai žymenys Europos Sąjungos oficialiajame leidinyje ir nacionaline tvarka skelbiami laikantis priede nustatyto apribojimo.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 13 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 374, 2006 12 27, p. 10.
   
      (2)  OL L 316, 2012 11 14, p. 12.
   
      PRIEDAS
      
         Europos darniojo standarto EN 60335-2-15:2002 pavadinimų ir nuorodinių žymenų skelbimas pagal Direktyvą 2006/95/EB
      
      
                  ESO (1)
                  
               
               
                  Nuoroda į darnųjį standartą ir jo pavadinimas
                  (ir pamatinis dokumentas)
               
               
                  Pakeisto standarto nuorodinis žymuo
               
               
                  Pakeisto standarto atitikties prielaidos atšaukimo data
               
            
                  1 pastaba
               
            
                  Cenelec
               
               
                  EN 60335-2-15:2002
                  „Buitiniai ir panašios paskirties elektros prietaisai. Sauga. 2-15 dalis. Ypatingieji reikalavimai, keliami skysčių šildymo įrenginiams“
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Galiojimo terminas pasibaigęs
                  (2007 7 1)
               
            
                  2.1 pastaba
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  3 pastaba
               
               
                  Galiojimo terminas pasibaigęs
                  (2008 9 1)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  3 pastaba
               
               
                  Galiojimo terminas pasibaigęs
                  (2013 8 1)
               
            
                  EN 60335-2-15:2002/A11:2012
               
               
                  3 pastaba
               
               
                  2015 1 23
               
            
                  EN -2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Apribojimas. Šis skelbimas nesuteikia prielaidos atitikčiai saugos reikalavimams, nustatytiems Direktyvos 2006/95/EB I priedo 1 punkto d papunktyje ir 2 punkto b papunktyje, visų pirma atsižvelgiant į pavojus, kylančius dėl karštos kavos arba karštų skysčių išsiliejimo per kraštus, kai naudojami įrenginiai, skirti (arba tokia jų paskirtis žinoma iš patirties) tam tikrų rūšių kavai ruošti arba tam tikriems skysčiams (pvz., pienui) šildyti ir kurie ruošiant kavą arba šildant skysčius išsiplečia.
               
            
            
         (1)  ESO: Europos standartizacijos organizacija:
      Europos elektrotechnikos standartizacijos komitetas (Cenelec): Avenue Marnix 17, B-1000, Brussels, Tel. +32 25196871; faksas +32 25196919 (http://www.cenelec.eu)
      1 pastaba. Paprastai atitikties prielaidos galiojimo pabaigos data – tai panaikinimo data (angl. „dow“), kurią nustato Europos standartizacijos organizacija, tačiau šių standartų naudotojų dėmesys atkreipiamas į tai, kad tam tikrais išimtiniais atvejais data gali būti ir kita.
      2.1 pastaba. Naujo (arba iš dalies pakeisto) standarto ir pakeisto standarto taikymo sritis yra ta pati. Nurodytą dieną pagal pakeistą standartą nebedaroma prielaida, kad laikomasi atitinkamų Sąjungos teisės aktų esminių arba kitų reikalavimų.
      3 pastaba. Jei daromi pakeitimai, pamatinis standartas yra EN CCCCC:YYYY, jo ankstesni pakeitimai, jei jų buvo, ir naujas cituojamas pakeitimas. Todėl pakeistas standartas susideda iš EN CCCCC:YYYY ir jo ankstesnių pakeitimų, jei jų buvo, išskyrus naują cituojamą pakeitimą. Nurodytą dieną pagal pakeistą standartą nebedaroma prielaida, kad laikomasi atitinkamų Sąjungos teisės aktų esminių arba kitų reikalavimų.